السلام عليكم ورحمة الله وبركاته. اهلا بحضراتكم في الحلقة الثانية عشرة من حلقات تدبر اسماء الله الحسنى ونحن الان مع اسم الغني هذه هي الحلقة الاولى من حلقتين ان شاء الله هيخلص في حلقتين النهاردة وبكرة
بسم الله الغني اسم الغني ورد تمنتاشر مرة في القرآن الكريم معرفا ومنونا لو تفتكروا احنا قلنا ان من علامات الاسم في اللغة العربية يعني عشان لفظ نعتبره اسم لازم يكون اما منادى
يعني بتقول يا فلان ما بتقولش يا فعل. ما بتناديش على فعل ولا بتنادي على حرف. فيكون المنادى آآ او آآ معرف بالالف واللام او منونا او مجرورا يعني لو تفتكروا احنا كنا اخدنا
آآ بيت من ابيات الفية ابن مالك اللي بيشرح آآ المميزات اللي بتميز اللفظ اللي بتجعله اسم. يعني مميزات زات الاسم. فقال بالجر والتنوين والندا وال ومسند للاسم تمييز حصل
احنا بنقول ان اسم الغني ورد آآ معرف بالالف واللام ومنون في القرآن الكريم تمنتاشر مرة تعالوا نشوف المعرف بالالف وطبعا ورد في السنة ايضا عدة مرات وهنجيب برضه بعض الامثلة من الاحاديث اللي ورد فيها في السنة النبوية. تعالوا نشوف المعرف
طبعا معزم حلقة الليلة هتبقى استعراض للايات الوارد فيها اسم الغني هنتكلم في معنى الغني ان شاء الله وآآ بكرة هنتكلم عن اثر توحيد الله باسم الغني على الانسان على المؤمن. ازاي بيأثر في توحيد الله باسم الغني
طيب قلنا ان اسم الغني جاء معرفا بالالف واللام عندنا مسلا آآ مثال في سورة الانعام الاية مية تلاتة وتلاتين. اعوذ بالله السميع العليم من الشيطان الرجيم. احنا اتفقنا طبعا اول اول
اية نقرأها لازم نستعيذ بالله من الشيطان الرجيم وربك الغني معرف بالالف واللام. خلاص كده اصبح اسم. وربك الغني ذو الرحمة ان يشأ يذهبكم ويستخلف من بعدكم ما يشاء كما انشأكم من ذرية قوم اخرين
كده هنا ارتبط اسم الغني بذو الرحمة كلمة غني احيانا بتتقال ذما للايحاء بان الانسان ده يعني عنده قسوة قلب يقول لك ايه رأيك في فلان يعني غني راجل غني. افهم انت بقى يعني ايه غنية. ايحاء بانه واحد مش حاسس بالناس
ما عندوش رحمة قاسي الافلام ده من يصوره الغني ده انه قاسي كده في تعاملاته مع اللي بيشتغلوا عنده وبيزعق لهم وآآ يا انجي هاتي لي المش عارف ايه وبيحاول يضرب النار على الخدم اللي بيشتغلوا في القصر
لا لا لأ ربنا هو الغني ذو الرحمة حتى الانسان الغني لما يكون رحيم ومتواضع مع اللي حواليه الناس تشكر فيه. ماشي؟ فربنا غني ذو الرحمة. تمام عندنا مسلا في سورة يونس ايضا
قالوا اتخذ الله ولدا سبحانه هو الغني له ما في السماوات وما في الارض هنا ورد الاسم منفردا. مش مقترن باسم اخر اظن ست مرات ورد فيها اسم الغني منفردا
هو الغني مم غني عن ايه هنا؟ عن الولد. قالوا اتخذ الله ولدا سبحانه يعني ننزه الله عن هذا النقص. الله هو الواحد يكون عنده ولد ده نقص في يعني في الانسان لأ مش نقص لكن في في لما
نتكلم عن الله سبحانه وتعالى نقص طبعا ما ينفعش. سبحانه هو الغني الناس محتاجة اولاد عشان لما يكبروا يدوهم الدواء ويسندوهم يدخلوهم الحمام. فادعاء الولد لله وصف بالنقص طبعا مم. عندك مسلا سورة الحج
له ما في السماوات وما في الارض. وان الله لهو الغني الحميد. لاحز بقى معي تكرار اقرار اقتران اسم الغني باسم الحميد النهاردة هندرس اسم الغني. خلاص؟ بكرة هنكمل اسم الغني زي ما قلنا. الاسبوع القادم هناخد الحميد
لان اقترنوا ببعض كتير. انا من تمنتاشر مرة عشر مرات مقترن اسم الغني بالحميد ومرة واحدة بالكريم اظن ومرة بالحليم وآآ ست مرات بدون اقتران خالص ورد منفردا هنشوفهم دلوقتي
لكن المعظم الاقتران مقترن بالحميد. غني حميد الغني الحميد هتشوفه دلوقتي ليه اشمعنى ايه العلاقة بينهم كده ؟ صح سورة لقمان لله ما في السماوات والارض ان الله هو الغني الحميد
سورة فاطر يا ايها الناس انتم الفقراء الى الله والله هو الغني الحميد سورة محمد ها انتم هؤلاء تدعون لتنفقوا في سبيل الله فمنكم من يبخل ومن يبخل فانما يبخل عن نفسه. والله الغني وانتم الفقراء
وان تتولوا يستبدل قوما غيركم ثم لا يكونوا امثالكم لما ربنا يدعوكم لتنفقوا اوعوا تفتكروا ان ده معناه انه محتاج مالكم لأ والله الغني وانتم الفقراء غني عن ايه؟ عن انفاقكم اصلا
عن اموالكم انتم فقراء بمعنى انتم اللي مفتقرين يعني انتم اللي محتاجين تنفقوا. فربنا غني عن انفاقكم وانتم اللي محتاجين تنفقوا نفس المعنى في سورة الحديد الله سبحانه وتعالى يقول في سورة الحديد
الذين يبخلون ويأمرون الناس بالبخل. ومن يتولى فان الله هو الغني الحميد يبخلون ويأمرون الناس بالباطل. طب ايه سبب التولي؟ ليه بيتولوا ويبخلوا بالرغم من انهم سمعوا امر الله بالانفاق
فاكرين صورة الحديد تدبرنا فيها اي اسماء الاول والاخر والظاهر والباطن وخرجنا منها بان من يوحد الله في اسماؤه الاول والاخر الاول قبل الزمان والاخر بعد زمان الاول فليس قبلك شيء والاخر فليس بعدك شيء يعني ربنا هو المحيط بالزمان
والظاهر والباطن. الظاهر فليس فوقك شيء طبقا للحديث الشريف. والباطل فليس دونك شيء. ازا ربنا هو المحيط بالمكان. يبقى اللي يوحد الله لان هو الوحيد الذي يحيط بالزمان والمكان هيزداد عنده التوكل على الله
وبالتالي يقل عنده الاعتماد او التوكل على الاسباب. بالتالي من يزيد عنده التوكل ينفق ولا يبخل خلي بالك بقى واللي لا يوحد الله في هذه الاسماء يبقى توكله على الله بيقل
وتوكله على الاسباب يزيد. يبقى يتوكل على المال فلا ينفق ويبخل ده بقى الاية دي بتقول ايه؟ ان هذا الكلام لا يضر الله في اي شيء. خالص. ليه؟ لان هو الغني
هو انت فاكر لما بيقول لك تنثر ان ربنا محتاج فلوسك؟ خالص نهائي انت اللي محتاج تنفق في سورة الممتحنة لا يا ستي ركزوا هنا لقد كان لكم فيهم فيهم هم مين؟ هنشوف بعدين. لقد كان لكم فيهم اسوة حسنة لمن كان يرجو الله واليوم الاخر. ومن
تتولى فان الله هو الغني الحميد. مين هم؟ اللي ربنا بيأمرنا نتخذهم اسوة حسنة. يعني قدوة صالحة قوم ابراهيم ابراهيم والذين معه اللي قاله في الاية اللي قبلها ايه بقى
قال له ايه في الاية اللي قبلها ربنا عليك توكلنا واليك انبنا واليك المصير ربنا لا تجعلنا فتنة للذين كفروا واغفر لنا ربنا انك انت العزيز الحكيم. يبقى القدوة بتاعتنا
ابراهيم والذين معه لانهم توكلوا على الله ومن لا يتوكل على الله يتوكل على الاسباب والله هو الغني الحميد. غني عن طاعة الناس لاوامره يعني لو ربنا امر الناس كلها لم تطيع وتعصي ربنا غني عن طاعتكم اصلا
خلاص تعالوا بقى ناخد مسلا امثلة كل دي كانت اسم الغني معرف بالالف واللام. تعالوا ناخد ايه؟ امثلة على اسم الغني بالتنوين. طبعا بسم الله الغني ورد بالتنوين مطلقا ومقيدا. يعني ايه مطلقا؟ مطلقا يعني اسم ورد وحده كده
مقيدا يعني الاسم ورد مضاف. معه مضاف اليه مسلا غني عن العالمين كده يعني. خلينا نشوف مسلا ال عمران فيها مسال اهو ال عمران سبعة وتسعين فيه ايات بينات مقام ابراهيم ومن دخله كان امنا. اللي هو ايه؟ البيت الحرام
ولله على الناس حج البيت من استطاع اليه سبيلا. ومن كفر فان الله غني عن العالم كده ورد مضاف. يعني ازا مقيد نقدر نقول ان غني عن العالمين ده اسم من اسماء الله
لكن اسم الغني اشمل يعني بيشمل معنى غني عن العالمين. هو الغني عن كل شيء. وعن العالمين طبعا. فلو احنا دلوقتي مسلا بنبحث عن تسعة وتسعين اسم اللي هي وردت في الحديث الشريف آآ افكركم برضه ان احنا الرسول عليه الصلاة والسلام احنا اصلا بنعمل كل ده ليه
لان النبي عليه الصلاة والسلام قال لنا ان لله تسعة وتسعين اسما. مائة الا واحدة. من احصاها دخل الجنة. وقلنا احصاها. يعني فهم معانيها وتأثر بها وطلب من الله بها. يعني يعني تأثر بمقتضيات هذه الاسماء. طلب من الله ما هو ما تقتضيه هذه الاسماء
ازا لو احنا بندور على تسعة وتسعين اسم وعندنا غني عن العالمين وعندنا الغني. ليه نعتبر ان الاتنين من التسعة وتسعين؟ ازا الغني اشمل يبقى انا ارى يعني الحكمة هنقول انه الغني
يبقى اكيد واحد منهم يعني والله اعلم تعالوا نكمل احنا فين ؟ احنا هنا ناخد مسلا الاسم ورد آآ آآ مطلقا في سورة النساء سورة النساء مية واحد وتلاتين اهي
ولله ما في السماوات وما في الارض. ولقد وصينا الذين اوتوا الكتاب من قبلكم واياكم ان اتقوا الله وان تكفروا فان لله ما في السماوات وما في الارض وكان الله غنيا حميدا
يبقى ورد مطلقا ومقترنا باسم حميد. هنا هنا في اقترانيها باسم حميد بسم الحميد طيب ورد في سورة العنكبوت هنا مقيد بقى اهي عن العالمين برضو ومن جاهد فانما يجاهد لنفسه ان الله لغني عن العالمين
الزمر مقيد بس تقليد تاني بقى وان تكفروا فان الله غني عنكم ولا يرضى لعباده الكفر وان تشكروا يرضه لكم ولا تزر وازرة وزر اخرى ثم الى ربكم مرجعكم خلي بالك بقى. بعد لا تزر وازرة وزر اخرى جه بعدها ايه بيفكرك
انك هترجع لربنا وهيحاسبك. ما ينفعش تحاسب الناس بذنب حد تاني حتى لو ابوه او امه او ابنه او اخوه او اخته يا جماعة احنا بنقرا الكلام ده عشان نتأثر به ويغيرنا ولا ايه فايدة اصلا التدبر بتاع القرآن لو
مش هيغيرنا بازعل جدا لما الاقي الناس لسة ما بتتغيرش طيب ثم الى ربكم مرجعكم فينبئكم بما كنتم تعملون. انه عليم بذات الصدور هنا ورد غني عنكم ورد بالتنوين مطلقا في سورة البقرة
قال تعالى قول معروف ومغفرة خير من صدقة يتبعها اذى. والله غني حليم المرة الوحيدة اللي اقترن فيها اسم الغني بالحليم ومرة اقترن بالكريم بس هم دول المرتين الوحيدتين اللي اقترن فيهم باسم تاني غير الحميد
هنا في البقرة وهنشوف دلوقتي ليه اقترن بالحليم وعندنا اقتران في النمل بالكريم. تعالوا نشوف اقتران النمل اللي بالكريم اهو آآ اقتران النمل فين ؟ لا حول ولا قوة الا بالله
النمل النمل النمل اهي سيدنا سليمان بيقول قال هذا من فضل ربي ليبلوني اأشكر ام اكفر ومن شكر فانما يشكر لنفسه ومن كفر فان ربي غني كريم اهي مرة اقترب بالكريم ومرة اقترن بالحليم وعشر مرات مقترن بالحميد. كل ده احنا هنشوفه هنرجع له هتبقى فيه
مش كده قلت لكم الموضوع عايز روقان النهاردة عندنا مسلا سورة البقرة يا ايها الذين امنوا انفقوا من طيبات ما كسبتم. ومما اخرجنا لكم من الارض ولا تيمموا الخبيث منه تنفقون. ولستم باخذيه الا ان تغمضوا فيه. ما تروحش تطلع صينية البطاطس بعد ما تحمض
وانت لا يمكن تاخد الحاجة اللي انت بتتبرع بها دي او بتتصدق بها الا لو انت مغمض من كتر ما انت قرفان منها. ما ينفعش الحاجة بقى اما توصل للمرحلة دي تروح تتصدق بها. طب
كنت تطلعها وهي نضيفة وهي طازة واعلموا ان الله غني حميد. غني عن الصدقة بتاعتكم دي فطلعوها بقى بايه يعني يعني ربنا مش محتاجها مم خلي بالكم بقى معي كم المرات اللي هيقترن بها اسم الغني بالحميد
لقمان لقمان اتناشر ولقد اتينا لقمان الحكمة ان اشكر لله ومن يشكر فانما يشكر لنفسه ومن كفر فان الله غني حميد التغابن ذلك بانه كانت تأتيهم رسلهم بالبينات فقالوا ابشر يهدوننا
فكفروا وتولوا واستغنى الله. والله غني حميد هنتدبر اقتران الغنايب الحميد النهاردة بس اصبروا طبعا احنا بنستدل على اسماء الله الحسنى من ورودها في القرآن الكريم وفي السنة الصحيحة. اسم الغني ورد في السنة الصحيحة
في حديث السيدة عائشة عنها ان النبي صلى الله عليه وسلم في صلاة الاستسقاء. الاستسقاء دي لما الدنيا آآ بتقعد مدة ما بتمطرش ومحتاجين ماية النبي صلى الله عليه وسلم
امر المسلمين انهم يخرجوا بزوجاتهم وعيالهم والبهائم بتاعتهم خارج المدينة قالبين الايه؟ الهدوم بتاعتهم. يعني يبقى الزراير من ورا. يعني تبقى تبقى قالب التيشيرت كده مقلوبة كده. بالعكس كنوع من الايه؟ من من التواضع والتذلل لله
يعني احنا حالتنا وحشة قوي قوي. ماشي ثم يصلوا صلاة الاستسقاء ويدعوا. فقالت السيدة عائشة ان دعاء النبي صلى الله عليه وسلم كان من ضمنه اللهم انت الله لا لا اله الا انت
وانت الغني انت الغني ونحن الفقراء انزل علينا الغيث ده من دعاء الاستسقاء. انت الغني منادى ها مش قلنا بالندى اهو يبقى ده دليل من السنة الصحيحة ايه بقى معنى الغني يا جماعة؟
الغنى عكس الفقر بلغة العرب الغني هو اللي مش مفتقر الذي لا يفتقر الى غيره يعني ايه يفتقر؟ يعني مش محتاج مفتقر الى الوقت. يعني محتاج وقت مفتقر الى الماء. محتاج ماء. مفتقر الى المال. يعني محتاج مال
الغنى عكس الفقر ركزوا بقى معي ان المعنى ده مهم جدا الله هو الغني الف لام يعني هو الغني الوحيد. ده الغنى الحقيقي. يعني الغني حقيقي محصور الله وحده سبحانه وتعالى
لا يوجد غني الا هو. وقلنا في حلقات المقدمة ان الكلام ده لتربية الانسان ايمانيا لكنه لا يؤثر في الفقه يعني ايه؟ يعني ما يجيش واحد ما يطلعش الزكاة وبعدين الدولة المفروض الدولة بتجمع الزكاة
لما يجي قدام القاضي يقول له يا سعادة القاضي الزكاة على مين ؟ يقولوا على الاغنياء يقولوا حلو اوي انا مش غني. القرآن قال انتم الفقراء فانا فقير. لا ما ينفعش. ما ينفعش. هنا المصطلحات الفقهية على ما هو عليه
الناس واصطلح عليه الناس على ما هو عليه الناس واصطلح عليه الناس. انما في حالة التربية الايمانية وتدبر القرآن دي مسألة تانية خالص. مسلا قلنا مصدق انا اديته قبل كده في المقدمة بس احب اقول تاني برضو
ان بعض الناس معنا ومش ما شافوش المقدمة وانا انصح كل من هو معنا النهاردة لازم ترجع للحلقات المقدمة هناك مثلا حديث الرسول عليه الصلاة والسلام بيقول مطل الغني ظلم يحل عرضه وعقوبته
مطل يعني مماطلة يعني لو غني واخد قرض ويماطل يعني معه الفلوس ومش عايز يرجعها هذا ظلم خلي بالك ان في الاسلام لو واحد خد قرض ومش قادر يرجعه لانه فقير ما بيخشش السجن
ما فيش الكلام ده في الاسلام خالص. مش بيعاقب. يعاقب عليه هو مش عارف يرجع الفلوس اه طب وزنبه ايه اللي اتاخد منه الفلوس زنبه! هو اصلا اداله الفلوس! هو وافق انه يدي له الفلوس! هو عارف انه ممكن ما يرجعلوش! لكن ازا كان غني هذا ظلم يحل
عرضه يعني ايه عرضه؟ يعني ممكن يغتاب يغتابوه ازاي؟ اللي واخد الفلوس منه يروح يشتكي عند القاضي. ما هو كغتابه. ما هو مش موجود ما دام مش مش في حضرته هو اغتابه. آآ حد يشهد ضده في غيبته ايضا ده غيبة تجوز
في الاستفتاء لو انا رحت واستفتيت وقلت فلان الفلاني واخد مني فلوس برضو يجوز في في النصيحة واحد جاي يقول ده فلان جاي ياخد طب خلي بالك بقى ان هو ما بيرجعش الفلوس. دي غيبة برضو تجوز في النصيحة. ازا يحل
وعرضه ان الناس تتكلم عليه لانه بياخدوا فلوس وما يرجعهاش. وعقوبته وكمان القاضي ممكن يعاقبه خلاص؟ هنا بقى ما ينفعش واحد يقول للقاضي ايه؟ انا اسف جدا انا مش غني ولا حاجة. وبالقرآن احنا كلنا فقراء. لا يا فندم ما ينفعش الكلام ده
خلاص فدي برضو نقطة مهمة. لكن الله هو الغني. يعني كلمة غني في الفقه هنا معناها غني من ناحية المال انما من الناحية العقائدية الله فقط هو الغني ليه لان حتى اللي معه مال هو محتاج حاجة تانية
محتاج صحة محتاج هوا يتنفس محتاج اكل ياكل محتاج شرب يشرب محتاج امن محتاج امان يبقى الله هو الوحيد الذي لا يفتقر الى شيء طيب ربنا غني عن ايه ايه اللي ربنا غني عنه؟ اول حاجة ربنا غني عنها الشرك
في صحيح مسلم ورد حديث قدسي قدسي يعني الله هو اللي قاله. قال رسول الله صلى الله عليه وسلم قال الله تبارك وتعالى. فالنبي هنا راوي بيروي الحديث اللي ربنا قاله
ولكن ده مش كلمات هذه كلمات النبي يعني النبي بيصيغ بلغته هو قال الله تبارك وتعالى انا اغنى الشركاء عن الشرك من عمل عملا اشرك معي غيري تركته وشركه الله
واحد احد لا يحتاج الى شريكة لا يحتاج لخالق يخلق معه لا يحتاج لمدبر يدبر الامر معه. ده من الحاجات اللي بنسأل فيها طب ليه ما يكونش فيه اتنين الهة
يقسموا الشغل على بعض لانه من شروط الاله عشان يبقى عشان يبقى يبقى آآ الاله اله ان يكون كلي القدرة قادر على كل شيء حلو قوي. لو فيه الهين ومقسمين الشغل على بعض
واحد منهم قادر على كل شيء. يبقى التاني ايه ما لوش لازمة ما ينفعش يبقى اله ما لوش لازمة وما لوش لازمة. يبقى ربنا لا يحتاج الى شريك طيب الحاجة التانية
من شروط الاله ان الخلق يبقوا محتاجين له ما يستغنوش عنه. يعني بلغة القرآن القيوم لانه يقوم على تدبير امور امور خلقي واحنا لسة هنيجي بقى لاسم الحي القيوم لسة بعدين. هيبقى في رمضان ان شاء الله
يبقى لازم الاله قادر على كل شيء. وفي نفس الوقت لا يستغنى عنه. الخلق ما يستغنوش عنه ابدا يبقى لو كان فيه اكتر من اله كل اله هيؤدي دوره فده
سببه اما انه لا يقدر على كل شيء وده هيخليه مش اله او انه يقدر على كل شيء. بس يبقى الاله التاني ما لوش لزوم. ازا ممكن الوجود يستغنى عن وجود الاله التاني ده. ازا فاول حاجة ربنا سبحانه وتعالى
على استغنى عنها هو الشركاء. يستغني ما لوش شريك ومش محتاج شريك لزلك لما ربنا انتقد المسيحيين او اي حد ادعى ان ربنا له ولد يعني زي بعض قبائل العرب
ادعت ان الملائكة بنات الله فيعني العجيب في الاية دي اه في سورة يونس اللي هي تمانية وستين في سورة يونس ان الاسم اللي ذكر هو الغني مع ان كنا نتوقع الواحد مسلا بصوا الاية في سورة يونس اهي بتقول ايه
قالوا اتخذ الله ولدا سبحانه نتوقع نسمع هو الاحد او هو الواحد الاحد. الواحد بقى هو ما لوش ولد. لأ. قال لك هو الغني لهما في السماوات وما في الارض. طب ليه
ليه ما قالش هو الواحد مسلا لانه لو له ولد يبقى الولد اله يعني هو في حاجة اسمها قانون الايمان المسيحي ده القانون اللي اتفقوا عليه في مجمع نيقيا تلتمية خمسة وعشرين. اللي عليه الكاثوليك والارثوذوكس والبروتوستانت مع بعض
في القانون ده ايه؟ قانون الايمان ده يعني زي عندنا مسلا شهادة لا اله الا الله محمد رسول الله. لازم الواحد يقولها ويؤمن بها عشان يبقى مسلم. هم عندهم برضه نص كده الواحد لازم يؤمن به عشان يبقى مسيحي
بيقولوا فيه ايه بيقولوا نؤمن برب واحد يسوع المسيح ابن الله الوحيد المولود من الاب قبل كل الدهور قبل الزمن نور من نور اله حق من اله حق. مولود غير مخلوق. مساو للاب في الجوهر
يبقى كم اله كده اله حق من اله حق. ازاي يقول لك احنا موحدين؟ مش ما هو انت بتقول اهو اله حق من اله اخر. الله! اله حق ابن الانسان هيبقى ايه؟ انسان. ابن الاسد هيبقى اسد. ابن التمساح تمساح. طيب لو فيه ابن من اله هيطلع ايه؟ هيطلع اله
هم بيقولوا كده يعني هو ده حتى هو ده المنطق. اله حق من اله حق الولد فايدته ايه؟ للبني ادم انه يخلد اسمك بعد ما تموت. الله حي لا يموت. مش محتاج الى. مش محتاج ولد
يقول انه يساعد ابوه في الدكان لما يكبر. قال ربنا هو الغني عن المساعدة اصلا ربنا غني عن الشركاء اصلا. لا يحتاج شريك طيب ده ينعكس على ايه بقى ان اي عمل تعمله
خلي بالك بقى انا اغنى الشركاء عن الشرك اي عمل تعمله لازم يكون خالص لوجه الله عشان يقبل لازم يكون خالص لوجه الله عشان يقبل. انا اغنى الشركاء عن الشرك
من عمل عملا اشرك معي غيري تركته وشركه يعني ايه ؟ يعني ممكن تعمل عمل خير لله لعلمك بقى. بس بالمرة عشان الناس تقول عليك رجل خير ورجل المال والاعمال والعمل الصالح
هنا لو حصل كده لو دخلت نية اخرى ربنا سيتركك للسمعة والشهرة اللي انت بتجري وراه. وتاخدهم بس خلاص ما فيش سواب مع انك في جزء كبير من نيتك لله. لأ. ربنا لا يقبل الشريك
لا يقبل الشريك الكمية ان لم تكن خالصة قد يفسد العمل كله تاني حاجة ربنا غني عنها هي ايه سورة محمد قال تعالى يا ايها الذين امنوا ان تنصروا الله ينصركم ويثبت اقدامكم. اذا نصرتم الله جاهدتم باموالكم
في سبيل الله سينصركم يسعدكم الله ينصركم لا يمكن هم ستأتي اية زي دي ولا يأتي بعدها ان ربنا غني عن الناس. السورة بقى كلها سورة محمد عن القتال وامر بالقتال وحث على القتال اخرها ايه بقى
ها انتم هؤلاء تدعون لتنفقوا في سبيل الله. فمنكم من يبخل ومن يبخل فانما يبخل عن نفسه. والله الغني اي وانتم الفقراء وان تتولوا يستبدل قوما غيركم ثم لا يكونوا امثالكم
هيبقوا احسن منكم وهيبقوا انضف منكم اوعى تفتكر ربنا محتاجنا ابدا. ربنا مش محتاجنا ولا محتاج جهادنا ولا محتاج اموالنا ولا محتاج عبادتنا حتى. وهتشوفوا دلوقتي كذلك في سورة العنكبوت
ومن جاهد فانما يجاهد لنفسه ان الله لغني عن العالمين. عارفين في مسل بيقول لك اللي بيشيل قربة بتخر على راسه. اللي بياكل على ضرسه ينفع نفسه. ومن جاهد فانما يجاهد لنفسه. جهادك
ده هينفعك انت انت اللي محتاج تجاهد. مش ربنا اللي محتاجك تجاهد خالص. ربنا مش محتاج حاجة ابدا. طب ليه ربنا مش محتاج حاجة؟ لانه هو الغني. معنى معنى انه غنية يعني مش محتاج حاجة
لو احتاج يبقى مفتقر. ولو افتقر يبقى مش الغني. مش الغني مش الله خلاص. خلص الموضوع طيب امال ليه بقى طالما ربنا غني؟ بيطلب مننا طلبات كتير يطلب نعبده وبيطلب مننا نتصدق وندفع الزكاة ونجاهد في سبيل الله
طب لو هو مش محتاج عبادتنا وصدقاتنا وجهادنا بيطلب ليه طالما مش محتاج بيطلب ليه سؤال على فكرة يعني بريء جدا يعني خلي بالك من حاجة لما المدرس يقول للطالب زاكر
فالطالب يروح يزاكر هو لما بيزاكر مش بيعمل خدمة للمدرس هو بيزاكر عشان مصلحته. امه وابوه والمدرس بتاعه عمالين يقولوا له زاكر زاكر زاكر ده ما هم مش محتاجين يزاكروا
هو اللي محتاج يزاكر فكلهم بيطلبوا منه لانهم بيحبوه وبيدلوه على مصلحته ولله المثل الاعلى ربنا لما يأمرك تجاهد ويأمرك تتصدق ويأمرك تعبد ويأمرك وهو غني عن جهادك وغني عن فلوسك وغني عن اموالك وغني عن كل دوا
لانه بيدلك على ما ينفعك. وبيدلك على الجنة لانه بيحبك عشان ربنا بيحبنا بيأمرنا بالاشياء اللي تنفعنا احنا وتوصلنا الى الجنة عشان الناس دي طول النهار يقول لك ايه وربنا بيحب انه يعزب الناس. هو ليه خلق الناس عشان يدخلهم النار! ربنا ما خلقهمش انك تدخلهم النار! لو ربنا يريد ان الناس تدخل النار! ما كانش بعت رسل وكتب وكل
وكل ده وكل الادلة دي علشان تدخلنا الجنة بس احنا بنحب نلوم ربنا على اخطائنا احنا البقرة متين سبعة وستين شف يا سيدي يا ايها الذين امنوا انفقوا من طيبات ما كسبتم
ومما اخرجنا لكم من الارض ولا تيمموا الخبيث منه تنفقون ولستم باخذيه الا ان تغمضوا فيه. واعلموا ان الله غني حميد. بعد ما يقول لك وطلع من الزرع اللي طالع من الارض وكل دوا وطلع النضيف وما تطلعش الخبيث وكان بيقول لك ايه
وان الله غني حميد. خل بالك اللي بيطلب من حد حاجة يقول لك عشان خاطري. طب اعمل كده انا فعلا محتاج ده ربنا بيقول لك اعمل كده وانا مش محتاج ده
يبقى ايه افهم بقى مين اللي محتاج يعني ايه غني عن نفق ان الله غني حميد يعني ربنا غني عن نفقاتكم اللي بيأمركم بها يعني ان شاء الله ما تصدقتم خالص
ده لمصلحتكم انتم لن ينال الله لحومها ولا دماؤها امال ايه ولكن يناله التقوى منكم. ربنا يريد التقوى بتاعتك بيأمرنا ان احنا ندبح وبعدين ربنا لا هياكل من لحمة ولا هيشرب من الدم
لن ينال الله لحومها ولا دماؤها. امال ايه؟ ولكن يناله التقوى منكم اتق الله وادبح واكل الناس ازاي تبات شبعان وجارك جائع طب يعني معقول كل الطلبات دي ربنا بيطلبها مننا! وهو مش محتاج منها حاجة! ايوة طبعا اقرا سورة لقمان. ربنا بيؤكد انه مش محتاج حاجة
يؤكد ولله بص لله ما في السماوات والارض ان الله هو الغني الحميد. ربنا يملك كل حاجة في السماوات والارض مش محتاج لله ما في السماوات والارض. كل حاجة في الكون ملكه. ما احنا لسه قايلين الملك والمالك والمليك
ان الله هو الغني الحميد. يبقى غني عن الشركاء وغني عن صدقاتنا. وغني عن جهادنا وغنية عن ايه كمان عن عبادتنا شوف اما ربنا بيقول للناس تحج قال لهم ايه
ان اول بيت وضع للناس للذي ببكة مباركا. وهدى مباركا وهدى للعالمين. فيه ايات بينات مقام ابراهيم وما من دخله كان امنا ولله على الناس حج البيت من استطاع اليه سبيلا
ومن كفر فان الله غني عن العالمين مش عشان خاطر يحجوا. خالص ده فرض عليكم واللي مش عايز يحج ان شا الله ما حاج ربنا غني عن حجكم اصلا معناها ان لو كل الناس ما حجتش
خلي بالك ده مش معناه ايه بقى ؟ معناه ان لو كل الناس ما حجتش فان الله غني عن بص خلي بالك يقول لك خلي بالك من من الصيغة بتاعة الاية خطيرة
من استطاع اليه سبيلا. خلاص يبقى فيه ناس هتحج ومن كفر ده واحد اهو او مجموعة قليلة يعني ومن كفر من الناس قليلين يعني ها؟ فان الله غني عن الكل عن العالمين الكفار والمؤمنين
غني حتى عن اللي هيعبده غني عن عبادة اللي هيعبدوه غني عنها اكتر اسم بقى اقترن بالغني هو الحميد قلنا مرة واحدة جه الغني بالحليم تعالوا نشوف لما اقترن بالحليم جه ليه بالحليم؟ بصوا
خطيرة جدا بصوا يعني اختيار الاسماء او استخدام اسماء الله الحسنى في القرآن جت دقيقة بشكل خطير دي المرة الوحيدة اللي جه فيها غني حليم. اقرا كده قول معروف ومغفرة خير من صدقة يتبعها اذى
والله غني حليم اسم الحليم هنا شوف الدقة بتاعة استخدام الاسم الصدقة اللي يتبعها اذى الصدقة اللي هي لا يتبعها اذى قول معروف ومغفرة. هم. او او صدقة بس ما فيش بعدها اذى. تستوجب الحمد
اما الصدقة اللي يتبعها اذى تستوجب الحلم الصبر واحد تصدق على فقير وقعد يمن عليه ويفكره بالصدقة اللي اعطاها له. ويقول له يا اخي ده انا طول النهار ايدي في بقك انت وولادك ومش عارف ايه. الحاجات اللي بنشوفها دي
ويؤذيه نفسيا ويجرح شعوره هذا يحتاج حلم. حلم يعني صبر من الفقير. عشان ما يردش عليه وايضا ربنا هنا بيقول ان هو حليم سيمهل هذا الغني فرصة يصحح فيها غلطته
قول معروف ومغفرة خير من صدقة يتبعها اذى والله غني حليم. ما قالش حميد هنا بقى. هنا محتاجين حليم ايضا ورد مع الكريم وورد عشر مرات مع الحميد. تعالوا بقى نشوف بقى ايه المرات اللي جه فيها مع الحميد. نشوف الكريم بعدنا
خد مسل الحديد الذين يبخلون ويأمرون الناس بالبخل ومن يتولى فان الله هو الغني الحميد النعمة المفروض انها تجعل الانسان يحمد الله نقول ربنا انعم عليهم واداهم فلوس ومع زلك يبخلون ويأمرون الناس بالبخل كمان
بدل ما يحمدوا ربنا لأ ما بيحمدوش يعني هنا بقى فان الله هو الغني الحميد يعني لو ما حدش حمد ربنا خالص يعني لو الناس كلها كفرت ده ما يفرقش مع ربنا في حاجة
ان ما حدش بيحمده خالص. ليه لانه حميد في نفسه. يبقى ازا ربنا غني عن الحامدين ربنا مستغني عن ان الناس تحمده خلي بالك مش من اسماء الله الحسنى المحمود
ودي هنشوفها بقى في في جسم الحميد. لان المحمود محتاج حد يحمده عشان يبقى محمود. انما الحميد حميد في نفسه وان لم يحمده احد. هو غني حميد غني عن الحامدين وهنشرحها بالتفصيل بقى ان شاء الله الاسبوع الجاي لما نتكلم في اسم ايه؟ آآ الحميد
الفرق بين المحمود والحميد مع ان حضرتك ربنا محمود خلي بالك لانه كل يوم وكل لحزة بيحمد ابو احمد لكن لو لم يحمده احد هو غني عن الحميد. هو حميد
المهم عندنا هنا هو اسم الغني الحميد. طيب مستغني عن عبادتنا وعن تسبيحنا وعن حجنا وعن تحميدنا. احنا اللي محتاجين نعبده ومحتاجين نسبحه ومحتاجين نحمده هو ممكن يستبدلنا بناس تانيين خالص احسن مننا
الانعام تاني اهو وربك الغني ذو الرحمة. ان يشأ يذهبكم ويستخلف من بعدكم ما يشاء. كما انشأكم من ذرية قوم اخرين انتم لو ما حمتوهوش ربنا مستغني عنكم ممكن جدا جدا يبدلكم بناس تانية تيجي
اخر اقتران بقى هو المرة اللي اقترن فيها بالغني الكريم بقى في سورة النمل خلينا بقى نشوفه كده. خلي بالك ان كريم معناها انه ذو كرامة يا بيسميه احنا انا حتى بالانجليزي ترجمناها نوبل
القرآن الكريم ذا النوب القرآن. كلمة كريم احنا اتعودنا على استخدامها في اللغة الدارجة بتاعتنا بمعنى الجواد اللي بيجود اللي هو بيطعم ويدي هدايا بسخاء وصدقات بسخاء. ده اسمه ده اسمه جود. مش كرم
خلي بالك ده اسمه جود وطبعا اللي بيعمل كده انسان كريم. الانسان النبيل ده بيبقى كريم بيبقى جواد يعني. لكن هنا كريم بمعنى ان عنده الكرامة وهو الذي اعطي الكرامة
سورة النمل هي اللي جه فيها غني كريم. ليه بقى خلينا نشوفها كده سورة النمل اهي خلي بالك انه لما سيدنا سليمان احتاج حد يجيب له عرش ملك يتسبق قبل ما هي توصل قال ايه
قال يا ايها الملأ وايكم يأتيني بعرشها قبل ان يأتوني مسلمين قال عفريت من الجن انا اتيك به قبل ان تقوم من مقامك واني عليه لقوي امين قال الذي عنده علم من الكتاب انا اتيك به قبل ان يرتد اليك طرفك
طبعا ده بيعطي كرامة وعلو شأن كبير لسيدنا سليمان قدام ملكين سبقوا قومها لما يوصلوا ويفاجئوا بالعرش بتاع انا موجود يبقى مين اعطى هذه الكرامة اهي خلينا نشوف سيدنا سليمان قال ايه بقى؟ قال هذا شف فلما رآه مستقرا عنده لما وجد العرش جه قال هذا من فضل ربي
ليبلوني يختبرني ااشكر ام اكفر ومن شكر فانما يشكر لنفسه. ومن كفر فان ربي غني كريم الموقف ده اللي فيه كرامة شديدة لسيدنا سليمان اعترف ان الله هو مصدر هذه الكرامة. قلنا كريم على وزن فعيل يعني مصدر الفعل. اليم
مصدر الالم. اليم يعني مؤلم كريم يعني مكرم فربنا كريم بيكرم. فربنا اكرم سيدنا سليمان. هم. وربنا غني عشان ربنا غني عن شكر الناس ااشكر ام اكفر؟ ومن شكر فانما يشكر لنفسه
قلنا اللي بياكل على ضرسه بينفع نفسه. ده المسل العامي لكنه هو بالزبط المعنى ده اللي بيشكر بيشكر عشان نفسه هو هو اللي بينتفع ربنا ما مش بيفرح بالشكر يعني
خلاص ازا ربنا غني عن شكر الشاكرين. وهو الكريم الذي يكرم ويرفع من شأن من يريد هذا والله اعلى واعلم اني داع فامنوا اللهم ربنا ورب ورب الارض ورب كل شيء ومليكه. فالق الحب والنوى منزل التوراة
الانجيل والقرآن العظيم. نعوذ بك من شر كل دابة انت اخذ بناصيتها. انت الاول فليس قبلك شيء وانت الاخر فليس بعدك شيء. وانت الظاهر فليس فوقك شيء. وانت الباطن فليس دونك
هناك شيء اقض عني الدين واغننا من الفقر. اللهم انت الله لا اله الا انت انت الغني ونحن الفقراء اللهم اغننا بالافتقار اليك ولا تفقرنا بالاستغناء عنك. نعوذ بك من الفقر الا اليك
اللهم اكفنا بحلالك عن حرامك. واغننا يا غني بفضلك عمن سواك. اللهم تب علينا انك انت التواب. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهل واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك
الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعلنا ممن احصوا اسماءك
لك الحسنى وبلغنا بها جنتك. اللهم اجعل القرآن الكريم رابع قلوبنا ونور صدورنا وجلاء احزاننا اهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين اللهم سدد رميهم وخيب رمي عدوهم وانصرهم على عدوك وعدوهم. وكن مع اخواننا في تركستان الشرقية وفي الشام وفي كشمير وفي الهند
وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك. اللهم احفظ المسلمين من من الزلازل والغرق والهدم والامراض. اللهم يا من جعلت النار بردا وسلاما على ابراهيم. اجعل السجن بردا وسلاما على عباده
المأسورين وعجل بفرجهم واحسن خلاصهم وفرج كربهم. وكن مع المبتلين من عبادك المهجرين من ديارهم. ضاعف ثوابهم وثبتهم على دينهم. فان كانوا جياع فاطعمهم وان كانوا حفاة فاحملهم. وان كانوا عراة فاكسهم. وان كانوا مرضا فعافهم وان كانوا مقهورون
كورينا فانصرهم. واشف صدور عبادك وامائك ممن ظلمهم. فارهم فيه يوما كاليوم الذي شققت فيه البحر لموسى وهارون واغرقت فيه عدوك. اللهم اشف مرضانا واهدي شبابنا وارض عنا ورضنا واجمعنا في ظل عرشك يوم لا ظل الا ظلك. واسقنا
من يد سيدنا محمد صلى الله عليه وسلم شربة هنيئة لا نظمأ بعدها ابدا. ولا تحرمنا يا ربنا لذة النظر الى كنور وجهك الكريم. اللهم اشف مرضانا واهدي شبابنا وارض عنا ورضنا واجمعنا. في ظل عرشك يوم لا ظل الا ظلك. واسقنا
من يد سيدنا محمدا شربة هنيئة لا نظمأ بعدها ابدا. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق اللهم رابط
وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك انك نعم المولى
ونعم النصير. وصل اللهم وسلم على سيدنا محمد. ونراكم باذن الله غدا في نفس هذا الموعد ان كنا من اهل الدنيا لنكمل معا اسم الله الغني. والسلام عليكم ورحمة الله وبركاته